ai4bharat/Pralekha huggingface dataset:
سٹرک ٹرانسپورٹ اور شاہراہوں کی وزارت
این ایچ اے آئی نے لکھنؤ میں علاقائی کانفرنس کے ساتھ ’آزادی کا امرت مہوتسو‘ منایا
نئی دہلی، 5/ مئی 2022 ۔ ’آزادی کا امرت مہوتسو‘ مناتے ہوئے این ایچ اے آئی کی چیئرپرسن محترمہ الکا اپادھیائے نے لکھنؤ میں علاقائی افسروں کی دوروزہ کانفرنس کا افتتاح کیا۔ 5 سے 6 مئی 2022 کو منعقد ہونے والی یہ اپنی نوعیت کی پہلی پہل ہے جو معلومات، حصول یابیوں اور چیلنجوں کے اشتراک کے لئے ایک عمومی پلیٹ فارم پر این ایچ اے آئی کے افسروں اور مشرقی و مغربی اترپردیش، اتراکھنڈ اور بہار کے دیگر متعلقین کو ایک ساتھ لاتی ہے۔ آزادی کا امرت مہوتسو کے جزوکے طور پر ملک کے مختلف خطوں میں اسی طرح کی مزید تقریبات منعقد کی جائیں گی۔
پروجیکٹ کے جائزے کے علاوہ اس دوروزہ کانفرنس میں چیئرپرسن کے ساتھ این ایچ اے آئی کے علاقائی افسروں اور پروجیکٹ ڈائریکٹروں کی آزادانہ بحث و مباحثے کے لئے ایک اوپن ہاؤس کا بھی انعقاد کیا جائے گا۔ ’کاروبار کرنے کی آسانی‘ کو بہتر بنانے کے لئے ایک سیشن کے انعقاد کا بھی منصوبہ بنایا گیا ہے اور ’تعمیراتی ساز و سامان و ٹیکنالوجی‘ پر ایک نالج شیئرنگ سیشن کا بھی انعقاد کیا جائے گا۔
یہ کانفرنس سڑک نقل و حمل اور شاہراہوں نیز شہری ہوابازی کے وزیر مملکت جنرل  وی کے سنگھ کے خطاب کے ساتھ 6 مئی 2022 کو اختتام پذیر ہوگی۔
وزیراعظم کا دفتر
وزیر اعظم نے لوگوں سے کووڈ۔19 کے بارے میں مائی گورنمنٹ انڈیا پر حل پیش کرنے کی درخواست کی
نئی دلّی، 16 مارچ / وزیر اعظم جناب نریندر مودی نے لوگوں سے حکومت ہند کے شہریوں سے رابطہ قائم کرنے کے پلیٹ فارم مائی گورنمنٹ انڈیا پر کووڈ۔ 19 کے بارے میں تکنالوجی پر مبنی حل پیش کرنے کی درخواست کی ہے۔
وزیر اعظم نے ایک ٹوئیٹ میں کہا ہے کہ ”ایک مزید صحت مند کرہ ارض کے لئے اختراعاتی جدت طرازی پر زور۔ کثیر تعداد میں لوگ کووڈ۔ 19 سے نمٹنے کے لئے تکنالوجی پر مبنی حل کو بروئے کار لانے کے بارے میں تبادلہ خیال کر رہے ہیں۔ میری ان سے درخواست ہے کہ وہ اس بارے میں @mygovindia پر اپنے خیالات کا اظہار کریں۔ ان کوششوں سے متعدد لوگ استفادہ کر سکتے ہیں۔“
#IndiaFightsCorona
Narendra Modi
@narendramodi
ایک مزید صحت مند سیارے کے لئے اختراعاتی جدت طرازی کو بروئے کار لانے پر زور۔
کثیر تعداد میں لوگ کووڈ۔ 19 سے نمٹنے کے لئے تکنالوجی پر مبنی حل کے بارے میں تبادلہ خیال کر رہے ہیں۔
میری ان سے درخواست ہے کہ وہ اس بارے میں @mygovindia پر اپنے خیالات کا اظہار کریں۔ ان کوششوں سے متعدد لوگ بہت استفادہ کر سکتے ہیں۔
#IndiaFightsCorona innovate. mygov.in/covid19/
۔۔۔۔۔۔
U.1261ٰ
(Visitor Counter : 142
امور داخلہ کی وزارت
مردم شماری 2021 میں تاخیر
داخلی امور کے وزیر مملکت جناب نتیہ نند رائے کے ذریعہ آج راجیہ سبھا میں دیے گئے ایک سوال کے تحریری جواب میں کہا گیا ہے کہ مردم شماری 2021 کے اہتمام کے لیے حکومت کے ارادے کو 28 مارچ 2019 کو گزٹ آف انڈیا میں نوٹیفائی کیا گیا تھا۔ کووِڈ-19 وبائی مرض کے پھوٹ پڑنے کی وجہ سے، مردم شماری 2021 اور اس سے متعلق فیلڈ کی سرگرمیوں کو آئندہ احکامات جاری ہونے تک ملتوی کر دیا گیا۔ انتظامی اکائیوں کی حدود کو منجمد کرنے کی تاریخ میں توسیع کرکے اسے 31 دسمبر 2022 تک بڑھا دیا گیا ہے۔
اعداد و شمار جمع کرنے کے لیے موبائل اور ویب ایپلی کیشنز اور مردم شماری سے متعلق مختلف سرگرمیوں کی انتظام کاری اور نگرانی کے لیے ایک پورٹل  تیار کیا گیا ہے۔ موبائل ایپلی کیشنوں، ویب ایپلی کیشنوں، سی ایم ایم ایس پورٹل اور متعلقہ سرگرمیوں کی ترقی کے لیے اب تک 24.84 کروڑ روپئے کے بقدر سرمایہ خرچ کیا جا چکا ہے۔
وزارت خزانہ
انکم ٹیکس محکمے نے تمل ناڈو میں تلاشی کی کارروائی انجام دی
انکم ٹیکس محکمے نے تمل ناڈو میں تلاشی اور ضبطی کی کارروائی انجام دی ۔یہ کارروائی ایک گروپ کے خلاف کی گئی ہے جو جانوروں کے کھانے ،پالیٹری فارمنگ ،خوردنی تیل کی مینوفیکچرنگ اور انڈے کی مصنوعات تیار کرنے کا کام کررہا ہے۔ گروپ کے خلاف تلاشی کی کارروائی 27-10-2021 کو شروع کی گئی تھی اور اس دوران تمل ناڈو ، کرناٹک اورکیرالہ میں واقع 40 احاطوں پر تلاشی کی کارروائی انجام دی گئی۔
تلاشی کی کارروائی کے عمل کے دوران الیکٹرانک ڈاٹا کی شکل میں مختلف قابل اعتراض دستاویزات اور مواد ملے ہیں جنہیں ضبط کرلیا گیا ہے۔ ضبط کئے گئے دستاویزات سے پتہ چلا ہے کہ گروپ مختلف طریقے سے اپنی آمدنی کو چھپانے میں ملوث ہیں ۔گروپ نے خریداری کی جعلی بکنگ سمیت اخراجات کو بڑھاچڑھاکر پیش کرنے، خریداری کی رسید میں کم رقم دکھانے اور اکاؤنٹس کی ریگولر بک میں مصنوعات کی فروخت کو درج نہ کرکے اپنی دولت کو چھپانے کی کوشش کی ہے۔ضبط کئے گئے دستاویزات کے جائزے سے یہ بھی پتہ چلا ہے کہ غیر اعلانیہ آمدنی کو مختلف ،غیر منقولہ جائداد کی تعمیر و حصول میں خرچ کیا گیا ہے اور غیر اعلانیہ اخراجات کو پورا کرنے میں بھی لگایا گیاہے۔
تلاشی کی کارروائی کے نتیجے میں 3.3 کروڑ روپے کی غیر اعلانیہ نقد رقم ضبط کی گئی ہےاور 300 کروڑ روپے سے زائد غیر اعلانیہ آمدنی کا پتہ چلا ہے۔
مزید تحقیقات جاری ہیں۔
کوئلے کی وزارت
تجارتی کوئلہ کانوں کی نیلامی کا چوتھا دن
تجارتی کوئلہ کانوں کی نیلامی کے چوتھے دن دو کوئلہ کانیں  نیلامی کے لئے پیش کی گئیں۔
- نیلامی کے لئے کل ارضیاتی ذخیرے 83.63 ایم ٹی جس کی مجموعی پی آرسی ۔1.4 ایم ٹی پی اے ہے۔
- ای۔ نیلامی میں بولیاں لگانے والوں کی طرف سے زبردست مقابلہ آرائی دیکھنے میں آئی او دونوں کانوں کے لئے مقرر ہ قیمت سے بہت زیادہ بولی لگائی گئی۔
چوتھے دن کی نیلامی کے نتائج اس طرح ہیں:
|
|
نمبر شمار
|
|
کان کا نام
|
|
ریاست
|
|
پی آر سی 
|
|
ارضیاتی ذخیرے 
|
|
ترجیحی بولی لگانے والے
|
|
فلور پرائز
|
|
قطعی پیش کش 
|
|
سالانہ حاصل شدہ مالیہ جو کان کی پی سی آر پر مبنی ہے
(روپے کروڑ میں
|
|
1
|
|
راج ہرا نارتھ 
|
|
جھارکھنڈ
|
|
0.75
|
|
20.27
|
|
فیئر مائن کاربنس پرائیویٹ لمیٹیڈ /149447
|
|
4
|
|
23.00
|
|
119.14
|
|
2
|
|
ساہا پور ایسٹ
|
|
مدھیہ پردیش
|
|
0.70
|
|
63.36
|
|
چاؤ گلے اینڈ کمپنی پرائیویٹ لمیٹیڈ/148516
|
|
4
|
|
41.00
|
|
142.51
۔۔۔۔۔۔۔۔۔۔۔
م ن۔ا گ۔ن ا۔
U-6985
(Visitor Counter : 73
امور داخلہ کی وزارت
فائر سروسز کی توسیع اور جدید کاری کے لیے اسکیم
حکومت نے 04.07.2023 کو ریاستوں میں فائر سروسز کو مضبوط بنانے کے لیے5,000 کروڑ روپے کی کُل لاگت سے سال 2025-26 کی مدت کےلئے نیشنل ڈیزاسٹر رسپانس فنڈ  کے تحت تیاری اور صلاحیت سازی فنڈنگ ونڈو کے مقرر کردہ مختص سے "ریاستوں میں فائر سروسز کی توسیع اور جدید کاری کے لیے ایک اسکیم" شروع کی ہے۔
اسکیم کے تحت ریاستوں کو لاگت کی تقسیم کی بنیاد پر فنڈز دستیاب ہیں۔ شناخت شدہ سرگرمیوں کو ریاستوں میں فائر سروسز کی توسیع اور فائر سروسز کی جدید کاری کے تحت وسیع پیمانے پر درجہ بندی کی گئی ہے۔ اسکیم میں شامل اقدامات میں نئے فائر اسٹیشنوں کا قیام، ریاستی تربیتی مراکز کو مضبوط کرنا اور استعداد کار میں اضافہ، آگ بجھانے کے جدید آلات کی فراہمی، ریاستی ہیڈکوارٹرز اور اربن فائر اسٹیشنوں کی مضبوطی، تکنیکی اپ گریڈیشن اور آن لائن سسٹم کی تنصیب اور اضافہ وغیرہ شامل ہیں۔ اس کے علاوہ، مختص رقم کے کل اخراجات میں سے 500 کروڑ روپے قانونی اور بنیادی ڈھانچے پر مبنی اصلاحات کو اپنانے کے لیے ریاستوں کو ترغیب دینے کے لیے دستیاب ہیں۔
فائر سروس ایک ریاستی موضوع ہے اور اسے آرٹیکل 243  کے تحت آئین ہند کے XII شیڈول میں میونسپل فنکشن کے طور پر شامل کیا گیا ہے۔ مرکزی حکومت مرکزی طور پر ریاستوں میں آتشزدگی کے حادثات/واقعات سے متعلق کوئی ڈیٹا برقرار نہیں رکھتی ہے۔
ریاستی حکومتوں کی یہ بنیادی ذمہ داری ہے کہ وہ اپنے دائرہ اختیار کے علاقے میں آگ لگنے کے خطرات سے جان و مال کی حفاظت کے لیے ضروری اقدامات کریں۔ مرکزی حکومت نے 16.09.2019 کو تمام ریاستوں/مرکز کے زیر انتظام علاقوں کو ان کے متعلقہ فائر سروس اصول و ضوابط میں مناسب نظرثانی کے لیے "ریاست کے لیے آگ اور ہنگامی خدمات کی دیکھ بھال کے لیے فراہم کرنے کے لیے ایک ماڈل بل" جاری کیا تھا۔
یہ بات امور داخلہ کے وزیر مملکت جناب نتیا نند رائے نے لوک سبھا میں ایک سوال کے تحریری جواب میں کہی۔
زراعت اور کاشتکاروں کی فلاح و بہبود کی وزارت
راجستھان ، مدھیہ پردیش ، پنجاب ، گجرات ،اترپردیش، مہاراشٹر ،چھتیس گڑھ ، ہریانہ اوربہار کےتقریباََ تین لاکھ ہیکٹئر رقبے میں ٹڈیو ں کی روک تھام کے آپریشن انجام دئے گئے
بارہ ،تیرہ جولائی کے دوران راجستھان کے سات اضلاع کے 26 مقامات اور اترپردیش میں سیتا پور اور گونڈہ اضلاع اور ہریانہ کے ضلع مہندرگڑھ اور بھوانی میں کنٹرول آپریشن چلائے گئے
نئیدہلی14 جولائی 2020۔11 اپریل 2020 سے لے کر بارہ جولائی 2020 کے دوران راجستھان ، مدھیہ پردیش ، پنجاب ، گجرات ، اترپردیش اور ہریانہ کی ریاستوں میں ایک لاکھ 60 ہزار 658 ہیکٹئر رقبے پر ٹڈی دل کی روک تھام کے آپریشن انجام دئے گئے ہیں ۔ یہ آپریشن ٹڈی دل سرکل دفاتر کے ذریعہ انجام دئے گئے ہیں۔ بارہ جولائی 2020 تک راجستھان ، مدھیہ پردیش ، پنجاب ، گجرات ،اترپردیش ، مہاراشٹر ، چھتیس گڑھ ، ہریانہ اور بہار میں ریاستی حکومتوں کی جانب سے ایک لاکھ چھتیس ہزار 781 ہیکٹئر رقبے پر ٹڈی دلوں کی روک تھام کے آپریش انجام دئے گئے ہیں ۔
بارہ اورتیرہ جولائی 2020 کی درمیانی شب کے دوران ریاست راجستھان کے سات اضلاع یعنی باڑھ میر ، جیسلمیر ، جودھپور ، بیکانیر ،شری گنگا نگر ،چورو ، جھنجھنوں اور الور نیز اترپردیش کے گونڈہ میں ایک مقام پر اور ہریانہ میں مہندر گڑھ اور بھوانی میں دو مقامات پر ٹڈی دل کی روک تھام کے آپریشن انجام دئے گئے ۔اس کے علاوہ متعلقہ ریاستی زرعی محکمو ں نے ہریانہ میں بھوانی اور مہندر گڑھ اضلاع کے تحت دو مقامات پر نیز اترپردیش میں ضلع سیتا پور اور گونڈہ میں دو مقامات پر بار ہ اورتیرہ جولائی 2020 کی درمیان شب میں ٹڈی دلوں کے چھوٹے چھوٹے جھُنڈوں کو فنا کرنے کے آپریشن چلائے گئے ۔
فی الحال ریاست راجستھان ، گجرات اور مدھیہ پردیش اور اترپردیش میں 60 کنٹرول ٹیمیں چھڑکاؤ والی موٹر گاڑیوں کے ساتھ مصروف عمل ہیں اور 200 سے زائد مرکزی حکومت کا عملہ ٹڈی دل کنٹرول آپریشن میں لگا ہوا ہے۔اس کے علاوہ 20 اسپرے آلات حاصل کئے گئے ہیں اور انہیں ٹڈیوں کی روک تھام میں لگایا گیا ہے ۔ تدارکی صلاحیت میں اضافے کی غرض سے اضافی طور پر 55 موٹر گاڑیاں خریدی گئی ہیں اور انہیں ٹڈیوں کی روک تھام کے کام میں لگایا گیا ہے ۔
مزید پانچ کمپنیاں 15 ڈرونوں کے ساتھ راجستھا ن میں ضلع باڑھ میر ، جیسلمیر ، بیکانیر ،ناگور اور پھلودی میں تعینات کی گئی ہیں تاکہ تمام درختوں پر بسیرا لی ہوئی ٹڈیوں پر موثر طریقے سے قابو حاصل کیا جاسکے اور کیڑا کش اسپرے کے ذریعہ دشوار گزار علاقوں تک رسائی حاصل کی جاسکے ۔ راجستھان میں درج فہرست ریگستانی علاقے ایک بیل ہیلی کاپٹر بھی تعینات کیا گیا ہے تاکہ وہ وقت ضرورت حرکت میں آسکے ۔ بھارتی فضائیہ نے بھی اپنی جانب سے ایم آئی 17 ہیلی کاپٹر کا استعمال کرکے ٹڈیوں کے تدارک کے آپریشن میں اپنا تجربہ کیا ہے ۔
ریاست گجرات ، اترپردش ، مدھیہ پردیش ، مہار اشٹر ، چھتیس گڑھ ، بہار اور ہریانہ میں ٹڈیو ں کی وجہ سے فصلوں کو کسی طرح کے قابل ذکر نقصان کے لاحق ہونے کی خبر نہیں ملی ہے تاہم راجستھان کے چند اضلاع میں ٹڈیوں سے فصلوں کو چھوٹا موٹا خسارہ ضرور لاحق ہوا ہے ۔
گلابی اور بالغ پیلے رنگ کی نابالغ اور بالغ ٹڈیوں کے جُھنڈ راجستھا ن کے ضلع باڑھ میر ، جیسلمیر ،جودھپور ، بیکانیر ، جھنجھنوں ،شری گنگانگر ،الور اورچورو ، ہریانہ کے بھوانی اور مہندر گڑھ اضلاع نیز اترپردیش کے سیتا پور اور گونڈہ اضلاع میں سرگرم عمل ہیں ۔
- اترپردیش کے ضلع گونڈہ میں تحصیل یعقوب پور موضع کرنیک گنج میں کنٹرو ل آپریشن۔
- ہریانہ میں رام گڑھ الور میں کنٹرول آپریشن ۔
- راجستھان میں چیراوا میں کنٹرول آپریشن ۔
- راجستھان میں کسانی میں ٹڈیوں کے باقیات ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔رم
U-3895
(Visitor Counter : 141
جدید اور قابل تجدید توانائی کی وزارت
سافٹ بینک گروپ کے چیف ایگزیٹو آفیسر مسایوشی سن نے 25 برس بعد مفت بجلی کی پیش کش کی
نئیدہلی05اکتوبر۔سافٹ بینک گروپ کے چیف ایگزیکٹو آفیسر جناب مسا یوشی سن نے 25 برس بعد مفت بجلی فراہم کرائے جانے کی پیش کش کا اعلان کیا ۔ جناب مسایوشی سن حکومت ہند کی نئی اور قابل تجدید توانائی کی وزارت کی جانب سے منعقد کئے جانے والے سیکنڈ گلوبل ری نیویبل انرجی انویسٹمنٹ میٹنگ اینڈ ایکسپو  کے اجلاس سے خطاب کررہے تھے۔ واضح ہوکہ بین الاقوامی شمسی اتحاد  کی پہلی اسمبلی کا پہلا اجلاس ، دوسراآئی او آر اے قابل تجدید توانائی وزارتی اجلاس اور سیکنڈ گلوبل ری – نیویبل انرجی انویسٹمنٹ میٹنگ اینڈ ایکسپو  کے اجلاس اترپردیش کے گریٹر نوئیڈا کے انڈیا ایکسپو مارٹ میں جاری ہیں۔ یہ اجلاس تین سے پانچ اکتوبر 2018 تک جاری رہیں گے ۔آر ای این او وی اے ٹی ای کے عنوان سے منعقد کئے جانے والے پہلے مکمل اجلاس میں نئے نظریات اورنئی ٹکنالوجی کے ذریعہ کرہ ارض کی تجدید پر سنجیدگی اور درد مندی سے یقین رکھنے والے عالمی لیڈروں کےساتھ مذاکرات خاصے حوصلہ افزا رہے ۔
اس موقع پر اپنے پریذینٹیشن میں سافٹ بین گروپ کے چیف ایگزیکٹو آفیسرجناب مسایوشی سن نے کہا کہ بین الاقوامی شمسی اتحاد  وزیر اعظم جناب نریندر مودی کی قیادت کے ایک انتہائی اہم جزو کی حیثیت رکھتا ہے ۔وزیر اعظم صد فیصد برق کاری چاہتے ہیں ۔ یہ مواضعات اورہمارے کنبو ں کے لئے ایک عظیم تصور والا زبردست مشن ہے ۔ جناب مسایوشی سن نے بین الاقوامی شمسی اتحاد کی کوششوںکی ستائش کرتے ہوئے کہا کہ اب اس مشن میں ہم ایک ملک نہیں ہیں بلکہ دنیا کے 121 ممالک اس چیلنج کاسامنا کریں گے ۔ مجھے اس عظیم کام کے چیئر مین کی ذمہ داری دی گئی ہے ۔ اس کام کو انجام دینے والی ٹاسک فورس میں شمسی جدت طرازی پلیٹ فارم ،شمسی ٹکنالوجی مراکز اور بالآخر عوام الناس کو بجلی سے جوڑنے والے تین مشترکہ اہم نتائج شامل ہیں ۔ہم وزیر اعظم جناب نریندر مودی کے مقررہ 2020 کے مشن کی پوری طرح حمایت کرتے ہیں ۔ ہندوستان میں شمسی توانائی کی پیداوار پرآنے والی لاگت دوسرے ملکوں کے مقابلے بہت کم ہے اور اب آئی ایس اے کے رکن ممالک کی پبلک پرائیویٹ شراکتداری کے ذریعہ 25 برس بعد ہم مفت بجلی دستیاب کرائیں گے ۔ہم آج ٹکنالوجی اورجدت طرازی کے شعبے میں سرمایہ کاری کررہے ہیں تاکہ دنیا بھر کے بچوں ، ماؤں اورکنبو ں کو شمسی توانائی کی موثریت کے ساتھ مفت بجلی فراہم کرائی جاسکے ۔ یہ محض ایک خواب ہی نہیں ہے بلکہ ہم اسے دستیاب وسائل کے ذریعہ حقیقت بنائیں گے۔
اس کانفرنس کا افتتاح ایک مشترکہ تقریب میں اقوام متحدہ کے سکریٹری جنرل جناب انٹونیو گتریس کی موجودگی میں تین اکتوبر 2018 کو وگیان بھون میں وزیر اعظم جناب نریندر مودی نے کیا تھا ۔
دوسرے آر ای آئی این وی ای ایس ٹی کا نشانہ ہے کہ دنیا میں موجود قابل تجدید توانائی کی اندازہ کار ی کی جائے او ر عالمی سرمایہ کار برادری کو ہندوستان کے توانائ دعوے داروں کے ساتھ جوڑا جائے ۔آر ای آئی این وی ای ایس ٹی قابل تجدیدتوانائی ، صاف ستھری ٹکنالوجی اورمستقبل کی منتخبہ توانائی پر ایک تین روزہ کانفرنس ہے ۔اس کے ساتھ ہی قابل تجدید توانائی تیار کرنے والی کمپنیوں ،فروخت کاروں اور سرمایہ کاروں کی ایک نمائش کا اہتمام بھی کیا گیا ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
U-5177
(Visitor Counter : 55
ریلوے کی وزارت
بھارتی ریلوے اپنے نیٹ ورک کے ذریعے منشیات کی اسمگلنگ کو روکنے کے لیے مخلصانہ کوششیں کر رہا ہے
آر پی ایف کے ذریعہ ریلوے کے ذریعہ منشیات کی اسمگلنگ کے خلاف کارروائی کرنے کے لیے "آپریشن نارکوس" شروع کیا جاتا ہے
بھارتی ریلوے اپنے نیٹ ورک کے ذریعہ منشیات کی اسمگلنگ کو روکنے کے لیے مخلصانہ کوششیں کر رہا ہے اور ریلوے کے ذریعہ منشیات کی اسمگلنگ کے خلاف کارروائی کرنے کے لیے آر پی ایف کے ذریعہ ایک مرکوز مہم یعنی "آپریشن نارکوس" شروع کیا گیا ہے۔ بھارت سرکار نے اپنے نوٹیفکیشن نمبر 1403 مورخہ 11.04.2019 کے ذریعہ ریلوےپروٹیکشن فورس کے افسران کو این ڈی پی ایس ایکٹ کے تحت منشیات کی گرفتاری، تلاشی اور ضبط کرنے کا اختیار دیا ہے۔ این ڈی پی ایس ایکٹ کے تحت آر پی ایف کے ذریعہ ضبط کی گئی منشیات اور مشتبہ افراد کو مقدمات درج کرنے اور ان کی تحقیقات کرنے کے لیے بااختیار ایل ای اے کے حوالے کیا جاتا ہے۔ مختلف مرکزی اور ریاستی ایجنسیوں کے درمیان جائزہ لینے اور تال میل کے لیے، نارکو کوآرڈینیشن سینٹر  کے اجلاس وقتاً فوقتاً منعقد کیے جاتے ہیں۔
ریلوے ملک بھر میں منشیات کی اسمگلنگ کے طریقوں میں سے ایک ہے جو اسمگلروں کے ذریعہ منشیات، منشیات اور نفسیاتی مادہ  کی غیر قانونی تجارت میں استعمال ہوتا ہے۔ 'پولیس' اور 'پبلک آرڈر' بھارت کے آئین کے ساتویں شیڈول کے تحت ریاست کے موضوعات ہیں اور اس لیے ریاستی حکومتیں اپنی قانون نافذ کرنے والی ایجنسیوں یعنی گورنمنٹ ریلوے پولیس  / ڈسٹرکٹ پولیس / نارکوٹکس کنٹرول بیورو  / اسٹیٹ ایکسائز وغیرہ کے ذریعہ منشیات کی اسمگلنگ سمیت ریلوے پر جرائم کی روک تھام، سراغ لگانے، اندراج اور تفتیش اور نظم و نسق کو برقرار رکھنے کی ذمہ دار ہیں۔
سال 2020، 2021 اور 2022  کے دوران متعلقہ قانون نافذ کرنے والی ایجنسیوں  کے ذریعہ این ڈی پی ایس ایکٹ کے تحت 4556 معاملات درج کیے گئے ہیں جن میں 2125 افراد کو گرفتار کیا گیا ہے اور بھارتی ریلوے پر 66.53 کروڑ روپے  کی منشیات کی برآمدگی کی گئی ہے۔
منشیات کی اسمگلنگ کے ممکنہ علاقوں اور راستوں کی نوعیت متحرک ہے اور تبدیل ہوتی رہتی ہے۔ باقاعدگی سے تجزیے کی بنیاد پر ایسے خطرناک راستوں کی نشاندہی کی جاتی ہے اور تمام اسٹیک ہولڈرز کے تعاون سے منشیات کی اسمگلنگ پر قابو پانے کے لیے موثر احتیاطی اقدامات کیے جاتے ہیں۔
یہ اطلاع ریلوے، مواصلات اور الیکٹرانک اور انفارمیشن ٹکنالوجی کے وزیر جناب اشونی ویشنو نے آج لوک سبھا میں ایک سوال کے تحریری جواب میں دی۔
خوراک کی ڈبہ بندی کی صنعتوں کی وزارت
خوراک کی ڈبہ بندی کے شعبہ میں سرمایہ کاری
نئی دہلی ، 30 جولائی ، 2021
خوراک کی ڈبہ بندی کی صنعتوں کی وزارت مرکزی شعبہ کی ایک اسکیم –پردھان منتری کسان سمپدا یوجنا  کو خوراک کی ڈبہ بندی کے شعبہ کی مجموعی نشوونمااور ترقی کےلئے نافذ کررہی ہے ،جس میں پورے ملک میں کھیتوں سے روزگار پیدا کرنے کے شعبہ میں تحفظ اور ڈبہ بندی کی صلاحیت کو بڑھانا شامل ہے۔پچھلے تین برسوں میں پی ایم کے ایس وائی کے جزو کے منصوبوں پر عمل درآمد کے ذریعہ مجموعی سرمایہ کاری 7185.48کروڑ روپے رہی۔خوراک کی ڈبہ بندی کی صنعتوں کے وزیر مملکت ،جناب پرہلاد سنگھ پٹیل نے آج راجیہ سبھا میں تحریری جواب میں یہ معلومات دی۔
خوراک کی ڈبہ بندی کی صنعتوں کی وزارت خوراک کی ڈبہ بندی کے شعبہ میں ایف ڈی آئی سے متعلق اعدادوشمار کو مرتب یا برقرار نہیں رکھتی ہیں۔ایف ڈی آئی پالیسی اور اعدادوشمار کی دیکھ بھال صنعت اور اندرونی تجارت کے فروغ کےلئے کی جاتی ہے۔جیسا کہ ڈی پی آئی آئی ٹی نے بتایا ہے ،ایف ڈی آئی ایکیوٹی کی آمد پر ریاست کے مطابق معلومات صرف اکتوبر 2019سے مرتب کی جارہی ہیں:
ایف پی آئی سیکٹر میں ریاست کے مطابق ایف ڈی آئی ایکیوٹی کے بارے میں اسٹیٹ منٹ
اپریل 2020 سے مارچ 2021 تک

|
|
نمبر شمار
|
|
ریاستوں کے نام
|
|
2020-21

|
|
1
|
|
آندھرا پردیش
|
|
0.03
|
|
2
|
|
دہلی
|
|
31.10
|
|
3
|
|
گوا
|
|
0.02
|
|
4
|
|
گجرات
|
|
12.75
|
|
5
|
|
ہریانہ
|
|
19.16
|
|
6
|
|
ہماچل پردیش
|
|
0.16
|
|
7
|
|
جھارکھنڈ
|
|
0.34
|
|
8
|
|
کرناٹک
|
|
24.16
|
|
9
|
|
کیرالہ
|
|
0.10
|
|
10
|
|
مہاراشٹر
|
|
188.09
|
|
11
|
|
پنجاب
|
|
0.02
|
|
12
|
|
راجستھان
|
|
80.37
|
|
13
|
|
تمل ناڈو
|
|
9.51
|
|
14
|
|
تلگانہ
|
|
24.75
|
|
15
|
|
اترپردیش
|
|
2.51
|
|
16
|
|
مغربی بنگال
|
|
0.34
ماخذ: ڈی پی آئی آئی ٹی ، وزارت تجارت و صنعت
ش ح ۔ا م۔رب۔
U:7249
(Visitor Counter : 74
نوجوانوں کے امور اور کھیل کود کی وزارت
میں کھانے کی بہت شوقین تھی، لیکن میں نے جب متوازن خوراک لینی شروع کی تومیرے اندر زیادہ توانائی محسوس ہوئی اور میرا کھیل بہتر ہوا:اوانی لیکارا
اس بات کا بہت زیادہ امکان رہتا ہے کہ لوگ مضحکہ خیز تبصرے اور نکتہ چینی کریں۔ وہ سوچ سکتے ہیں کہ آپ وہ سب کچھ حاصل نہیں کرتے، جس کے بارے میں آپ سوچتے ہیں،لیکن اگر آپ ٹھان لیں تو آپ یقیناً کامیابی حاصل کرلیں گے اور وہ لوگ بھی جو آپ پر تبصرے اور نکتہ چینی کرتے ہیں، دیکھتے رہ جائیں گے۔ یہ پیغام اوانی لیکارا نے دیا، جنہوں نے پیرالمپکس میں بھارت کی طرف سے دو میڈل جیتے اور وہ ہندوستان کی ایسی پہلی خاتون ہیں، جنہوں پیرالمپکس میں دو تمغے جیتے ہیں ۔ انہوں نے پیر کو نئی دہلی کے شہید ہیمو کلانی سروودیہ بال ودیالیہ میں منعقد ایک منفرد اسکول وزٹ مہم ، میٹ دی چیمپئنس کے دوران 90 اسکولوں کے طلباء سے خطاب کیا، جن میں بینائی سے محروم طلباء کا ایک گروپ بھی شامل تھا۔
تالیوں کی گونج کے دوران نشانے باز اوانی لیکارا کا، جنہوں نے پہلی مرتبہ ہی پیرالمپکس میں حصہ لے کر اپنی ہی میراث اور تاریخ رقم کی تھی، کا فٹنس اور کھیلوں کے علاوہ پر بات چیت کے لئے نئی دہلی کے جنوب مشرقی ضلع کے طلبا ء کی طرف سے خیر مقدم کیا گیا۔
نشانے باز نے وزیر اعظم کا شکریہ ادا کرکے اپنا پروگرام شروع کیا تھا، جو اس منفرد پہل میٹ دی چیمپئن کے ساتھ آئے تھے اور سبھی اولمپئنس اور پیرا اولمپئنس کے لئے متوازن خوراک کی اہمیت کے پیغام پہنچانے کی ذمہ داری سپرد کی تھی۔
طلباء کے ساتھ ویڈیوز اور دلچسپ قصوں اورسوالوں کے درمیان اپنا پروگرام پیش کرتے ہوئے 20 سالہ اوانی نے خوراک سے متعلق اپنے بچپن کی یادگار یں مشترک کی اور اپنے فٹنس معمول کے علاوہ تعلیم کے بارے میں کچھ باتیں مشترک کی۔انہوں نے کہا کہ میں کھانے کی بہت زیادہ شوقین تھی اور فاسٹ فوڈ میری پسندیدہ خوراک تھی، لیکن ایک بار جب میں نے متوازن خوراک لینی شرو ع کی تو مجھے محسوس ہوا کہ میں بہت زیادہ توانائی محسوس کررہی ہوں اور اس طرح میرا کھیل مزید بہتر ہوا۔اوانی نے کہا’’اگر آپ صحیح خوراک لیتے ہیں تو آپ جو کچھ کرتے ہیں ، اس سے زیادہ کوئی نقصان نہیں ہوتا، چاہے آپ کھیلیں یا مطالعہ کریں، آپ بہتر محسوس کریں گے اور بہتر کرپائیں گے اور ذہنی طورپر خوشی محسوس کرپائیں گے۔‘‘
انہوں نے زندگی میں تعاون کرنے والے والدین اور دوستوں کے ایک اچھے گروپ کی اہمیت پر بھی زور دیا اور کہا کہ جب آپ کے ساتھ اچھے دوست اور مدد کرنے والے والدین ہوں گے تو زندگی کے چیلنجز پر آپ کے لئے قابو پانا آسان ہوجائے گا اور آپ اپنا مقصد حاصل کرسکتے ہیں۔طلباء کی حیثیت سے یہ آپ کی ذمہ داری ہے کہ آپ ایک دوسرے کی مدد کریں۔ اگر آپ کے ارد گرد کوئی کہیں کسی جگہ کمزور ہے تو ان کا مذاق نہ اڑائیں، بلکہ ان کی مدد کریں۔
گولڈن گرل نے شوٹنگ کے بارے میں اپنے ابتدائی دنوں کے بارے میں ذکر کیا اور کہاں کس طرح ان کے دبلے پن پر لوگوں نے ان کا مذاق بنایا ۔کھیلوں کے ابتدائی دنوں میں بہت دُبلی تھی ، لوگ مذاق میں یہ کہا کرتے تھے کہ کس طرح آپ پانچ کلو رائفل اور شوٹنگ میں جیت حاصل کرسکتی ہو، لیکن میں نے کبھی بھی اُمید کا دامن نہیں چھوڑا اور میں نے اچھی خوراک، زبردست مشق اور زبردست اعتماد کے ساتھ مصمم ارادہ کیا اور پھر پیرالمپکس میں اعلیٰ مقام حاصل کیا۔
اوانی نے وہ رائفل بھی پیش کی، جس نے اسے پیرالمپکس میں سونے کا تمغہ دلایا۔ وہ گن دکھاتے ہوئے، انہوں نے پروگرام کے دوران اپنی تکنیکی باریکیوں اور اپنے کام کے بارے میں ذکر کیا۔
اس منفرد پہل کا اہتمام مشترکہ طورپر نوجوانوں کے امور اور کھیلوں کی وزارت کے علاوہ تعلیم کی وزارت کی طرف سے کیا جارہا ہے اور یہ حکومت کی ’آزادی کا امرت مہوتسو ‘کا ایک حصہ ہے۔
قبائیلی امور کی وزارت
درجہ IXاورX میں ڈراپ آؤٹ کے واقعات کو کم کرنے کے لئے قبائلی امور کی وزارت کے ذریعے ایس ٹی طلباء کے لئے پری-میٹرک اسکالر شپ اسکیم لاگو کی جارہی ہے
قبائلی امور کے وزیر مملکت جناب بشیشور ٹوڈو نے آج لوک سبھا میں ایک سوال کے جواب میں یہ معلوما ت دی ہے کہ پری-میٹرک اسکالر شپ اسکیم کا تصور درج فہرست قبائل کے طلباء کے والدین کو درجہ IXاورX میں پڑھنے والے ان کے بچوں کی تعلیم کے لئے حمایت کرنے کے مقصد سے کیا گیا ہے، تاکہ ڈراپ آؤٹ کے واقعات کو خاص طور سے ابتدائی سے سکینڈری تک اور تعلیم کے دوسرے مرحلے کے دوران کم کیا جاسکے اور پری-میٹرک مرحلے کے درجہ IXاورX میں ایس ٹی طلباء کی حصے داری میں بہتری لائی جاسکے، تاکہ و ہ اچھی کارکردگی کا مظاہرہ کرے اور تعلیم کے پوسٹ- میٹرک مرحلوں میں انہیں آگے بڑھنے کے بہتر مواقع ملے۔
نیتی آیوگ کے ذریعے 2021میں اور انڈین انسٹی ٹیوٹ آف پبلک ایڈمنسٹریشن کے ذریعے ستمبر 2019میں کئے گئے پری-میٹرک اسکالر شپ کے تجزیاتی مطالعہ میں پایا گیا ہے کہ یہ اسکیم اپنے مقصد کو حاصل کرنے میں کامیاب رہی ہے۔
خواندگی اوراسکولی تعلیم کامحکمہ وزارت تعلیم کے تحت اپنی خودمختار؍ قانونی اِکائیوں یعنی سی بی ایس ای، کے وی ایس، جے این وی، این آئی او ایس،این سی ٹی ای اور اپنی مرکزی اسپانسرڈ اسکیم سمگر شکشا، پی ایم پوشن، پڑھنا لکھنا ابھیان اور نیشنل مینس کم میرٹ اسکالرشپ کی مرکزی سیکٹر اسکیم کے توسط سے معیاری تعلیم تک سب کی رسائی فراہم کرنے کے لئے ایک نوڈل محکمہ ہے۔
وزارت تعلیم کے ذریعے طے شدہ یونیفائیڈ ڈسٹرکٹ انفارمیشن سسٹم فار ایجوکیشن پلس کی رپورٹ بتاتی ہے کہ ایس ٹی طلباء کے لئے 20-2019میں درجہ اول آٹھویں تک کے لئے مجموعی اندراج تناسب 102.08ہے، جو درجہ اول سے درج آٹھ تک اندراج میں اضافے کی تصدیق کرتی ہے اور یہ درج فہرست قبائل آبادی کی نمائندہ بھی ہے۔اسی طرح سینئرسیکنڈری سطح پر جی ای آر 13-2012 میں 62.4 فیصد سے بڑھ 20-2019میں 76.7 فیصد ہوگیا ہے۔
وزارت آیوش
آیوش گرڈ پروجیکٹ کی صورتحال
آیوش کے وزیر جناب سربانند سونووال نے آج راجیہ سبھا میں ایک تحریری جواب میں بتایا کہ پورے آیوش سیکٹر کے لئے ایک جامع انفارمیشن ٹیکنالوجی تیار کرنے کی غرض سے آیوش کی وزارت کی جانب سے آیوش گرڈ پروجیکٹ کے بارے میں تصور کیا گیا ہے جو پورے آیوش سیکٹر کی ایک ریڑھ کی ہڈی ہے۔آیوش گرڈ پلیٹ فارم میں 6 عملی شعبوں میں خدمات کی فراہمی کو ڈیجیٹائیزیشن کرنے کا خیال ہے ان شعبوں میں صحت خدمات تعلیم ،تحقیق ، ڈرگ ایڈمنسٹریشن اور صلاحیت سازی ،میڈیا تک رسائی کے ساتھ آیوش کی وزارت کی نگرانی شامل ہے۔
مجوزہ مقاصد ، ڈھانچہ سازی،کام کاج کے ساتھ آیوش گر ڈ پروجیکٹ کے مدت اوقات حسب ذیل ہیں:
مقاصد
- ہندوستان میں اور عالمی سطح پر صحت خدمات ، تعلیم ،تحقیق جیسی آیوش خدمات تک رسائی کو بڑھانا ۔
- ڈیجیٹل حل کے ذریعہ آیوش سیکٹر کی مجموعی کوریج کو یقینی بڑھانا ۔
- آیوش شراکتداروں کے مابین بہترین طور طریقوں کے تبادلے اور ڈیجیٹل اشتراک کو بڑھانا۔
- قومی صحت پالیسی 2017 کے مطابق صحت اور تندرستی کی سب سے اعلیٰ ممکنہ سطح کی حصولی ۔
- پائیدار ترقیاتی مقاصد  -3،2030 کے ساتھ صف بندی میں اچھی صحت اور تندرستی ۔
- ایس ڈی جی-4،2030 کے مطابق سب کی شمولیت والی اور مساوی معیاری تعلیم کو یقینی بنانا اور سبھی کے لئے سیکھنے کے مواقع کو فروغ دینا ۔
- ایس ڈی جی -9،2030 کے مطابق صنعت ،اختراع اور بنیادی ڈھانچہ ،سب کی شمولیت والی اور پائیدار اور صنعت کاری کو فروغ دینا اور اختراع کو بڑھانا ۔
ڈھانچہ سازی:اعلیٰ سطحی مشاورتی کمیٹی کی رپورٹ اور تفصیلی پروجیکٹ رپورٹ کے مطابق آیوش گرڈ ہندوستان کی صنعت کے آرٹی ٹیکچر2.0 کے موجودہ ڈیزائن ، کےاصولوں کو اپناتا ہے اور متعلقہ اصولوں اور نیشنل ڈیجیٹل ہیلتھ بلیو پرنٹ فریم ورک کو بھی اپناتا ہے۔
آیوش گرڈ آرکی ٹیکچر چار سطحی ماڈل کے طور پر ڈیزائن کیا گیا ہے جو حسب ذیل ہیں:
- آیوش کور سطح  - آیوش کور رجسٹریوں کی ترقی ، آیوش کور ڈائریکٹریز، آیوش آرکیٹیکچر ریپوزٹریز، آیوش موربیڈیٹی کوڈز، آیوش ڈرگس کوڈز وغیرہ پر مشتمل ہے۔
- آیوش نیشنل لیئر-تمام آیوش آئی ٹی ایپلی کیشنز اور عام حوالہ جات کی ایپلی کیشنز کو تیار کرنے اور تیار کردہ ایپلیکیشنز کے استعمال کے لیے ہینڈ ہولڈنگ پرمشتمل ہے۔
- آیوش اسٹیٹ لیئر- ریاست/ مرکز کے زیر انتظام علاقوں کی حکومتوں اور پرائیویٹ اسٹیک ہولڈرز کو آیوش گرڈ کے تحت تیار کردہ آئی ٹی ایپلی کیشنز استعمال کرنے یا اگر دستیاب ہو تو ان کے اپنے آئی ٹی سسٹم کو استعمال کرنے کا انتخاب دیا جائے گا۔ ضرورت کے مطابق مختلف متعلقہ ایپلی کیشنز کے درمیان انضمام / ہموار ڈیٹا کا تبادلہ اور انٹرآپریبلٹی ہوگی۔
- آیوش سٹیزن ایکسیس لیئر- عوام کا سامنا کرنے والے پورٹلز اور موبائل ایپس جن کے ذریعے عوام کو پیش کردہ خدمات پیش کی جائیں گی۔
افعال: آیوش سیکٹر میں تمام افعال اور عمل کو ڈیجیٹائز کرنا، آیوش گرڈ کے تحت تیار کردہ ایپلی کیشنز کے ذریعے ڈیٹا ایکسچینج اور ضرورت کے مطابق اندرونی اور بیرونی ایپلی کیشنز کے ساتھ انٹرآپریبلٹی۔
ٹائم لائنز: ڈی پی آر اور پروجیکٹ کی حتمی منظوری کے مطابق۔